Tisztelt barátom!

Gondolatim elvadult tájokon gázolnak. Összevesztem Tompa Mihállyal az ars poetica témáján, s hogy miként adjuk át világunknak saját érzelmeinket. Felmerült bennem egy idea, melyet lejegyzék. Érzéseimet tükrözné, s a natura képeivel andalítnám el olvasóimat.

Mihelyst készen levék, elküldöm írásom Kegyednek.

Tisztelő barátod

Madách Imre

Édes barátom!

Pár száraz mondat alkotásodról. Ötleted helytálló, de helyesírásod oly csapnivaló, hogy még az indonéz Tragédia fordító is pontosabban veti papírra betűit, mint te, hejesírás Luciferlye. Rímvetésed sem perfecto, simultánjaid sántítanak.

Véleményünk egyezik, a költők feladata tiszta szívvel a’ igazat hangoztatni, nem a hazugságokkal a lelket gúzsba kötni. Vegyük phenoménánkat, Vojtina Mátyást. Oly módon szórja ideáit, hogy rút hazugságait nem tudván elviselni megfojtnám egy kanál Dunába’. Pennát ragadék én is, véleményemet megírom eme antipoétáról.

Isten áldjon édes jó emberem!

Igaz barátod

Arany János